
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απόσταξη ακτινιδίων από τους διήμερους οιν/ποιούς Α' 

Κατηγορίας Νομού Μαγνησίας. ί 

Προσαρμογή χρηματικών ορίων δικαιοδοσίας Γενικού 
Διευθυντή του Ο.Σ.Ε. για έγκριση προμήθειας (άρ¬ 
θρο 10 Β.Δ.532/72). 2 

Τροποποίηση του Ο.Ε.Υ. του Δήμου Ναυπλιέων Ν. Αρ¬ 
γολίδας..;. 3 

Αναπροσαρμογή της εφ’ άπαξ αποζημιώσεως των 

φορτ/τών του ΚΑΦΕ. Ηρακλείου. 4 

Αύξηση εφάπαξ αποζημιώσεως των φορτ/τών Λιμένος 

Ηρακλείου. 5 

Κύρωση του υποχρεωτικού αναδασμού «Τμήμα αγρο¬ 
κτήματος «ΒΡΟΝΤΙΣΜΕΝΗ» Ιωαννίνων έτους 

1991. 6 

Σύσταση ίδιου Νομικού Προσώπου στο Δήμο Ερμούπο- 
λης, Ν. Κυκλάδων με το όνομα «Δημοτικός Οργανι¬ 
σμός Νεολαίας και Αθλησης Δήμου Ερμούπο- 

λης». ’.... 7 / 

Σύσταση ιδίου Νομικού Προσώπου στην Κοινότητα Αρ- / 
τεμώνα Ν. Κυκλάδων με το όνομα «Κοινοτικό Γυ- 

μναστήριο Αρτεμώνα».8 

/ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριβ. 3004763/1476/0029 (1) 

Απόσταξη ακτινιδίων από τους διήμερους οιν/ποιούς Α' 
Κατηγορίας Νομού Μαγνησίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την από 9.2.1993 αίτηση καλλιεργητών ακτινιδίων 
της Επαρχίας Αλμυρού και το από 16.2.1993 υπόμνημα 
της Ένωσης Αγροτικών Συνεταιρισμών Επαρχίας Αλμυ¬ 
ρού. 

2. Τις διατάξεις του εδαφίου 3 της παραγράφου 1 του 
άρθρου 8 του Κώδικα Νόμων «περί φορολογίας του οιν/ 
τος». 

3. Την ανάγκη διευκόλυνσης της διάθεσης μη διατεθέ- 
ντων ακτινιδίων των παραγωγών Αλμυρού. 

4. Την . Υ. 1847/1078399/0001/7.8.92 Πρωθυ¬ 
πουργού και Υπουργού Οικονομικών «Ανάθεση αρμοδιο¬ 


τήτων Υπουργού Οικονομικών στους Υφυπουργούς Οικο¬ 
νομικών» (Φ.Ε.Κ.525/τ.Β/14.8.1992), αποφασίζουμε: 

1: Επιτρέπουμε της απόσταξη ακτινιδίων από τους διή¬ 
μερους οινοπνευματοποιούς α' κατηγορίας του Νομού 
Μαγνησίας υπό την προϋπόθεση της τηρήσεως των λοι¬ 
πών διατάξεων του Κώδικα Νόμων «περί φορολογίας του 
οιν/τος», όπως αυτές ισχύουν σήμερα δια τους διήμερους 
οιν/ποιούς Α' Κατηγορίας. 

2. Από τις διατάξεις της παρούσης δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή, που η ισχύς τής αρχίζει από την ημε¬ 
ρομηνία της υπογραφής της, να δημοσιευτεί στην Εφημε¬ 
ρίδα της Κυβερνήσεως. 

Αθήνα, 14 Απριλίου 1993 

Ο ΥΦΥΠΟΥΡΓΟΣ ■ 

ΚΩΝ/ΝΟΣ ΓΙΑΤΡΑΚΟΙ 



Αριθ. 12335/920 (2) 

Προσαρμογή χρηματικών ορίων δικαιοδοσίας Γενικού 
Διευθυντή του Ο.Σ.Ε. για έγκριση προμήθειας (άρθρο 
10 Β.Δ.532/72). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 10 και του εδαφίου ε της 
παραγρ. 2 του άρθρου 13 του Β.Δ. 532/1972 (Α' 161) 
«Περί κωδικοποιήσεως εις ενιαίο κείμενο των περί ιδρύ- 
σεως του Οργανισμού Σιδηροδρόμων Ελλάδος (Ο.Σ.Ε.) 
ισχυουσών διατάξεων», όπως τροποποιήθηκαν με το Π.Δ. 
8/1984 (Α'3) «Τροποποίηση του άρθρου μόνου του 109/ 
1973 Π.Δ/τος περί αυξήσεως των προβλεπομένων χρη¬ 
ματικών ορίων δια την προμήθεια εφοδίων και εκτέλεση 
έργων του Οργανισμού Σιδηροδρόμων Ελλάδος». 

2. Τις διατάξεις των άρθρων 6 και 7 και 12 του Π.Δ. 59/ 
1985 (Α' 22) «Δομή, ρόλος και τρόπος διοίκησης και λει¬ 
τουργίας της κοινωνικοποιημένης επιχείρησης «Οργανι¬ 
σμός Σιδηροδρόμων Ελλάδος (Ο.Σ.Ε.)». 

3. Το με αριθ. πρωτ. 522906/24.3.93 έγγραφο του 
Ο.Σ.Ε., με το οποίο μας υποβλήθηκαν τα παρακάτω δι- 
καιολογητικά: 

α. Η με αριθ. πρωτ. 522363/5.2.93 εισήγηση προς το 
Δ.Σ. του Ο.Σ.Ε. της αρμόδιας Διεύθυνσης Οργάνωσης 

Μελετών και Προγραμματισμού. 

β. Το με αριθ. πρωτ. 110063/26.2.93 έγγραφο της 
Γραμματείας του Διοικητικού Συμβουλίου του Ο.Σ.Ε. με 
την αριθμό 1089/11.2.93 ομόφωνη απόφαση του Δ.Σ.- 
Ο.Σ.Ε. καθώς και απόσπασμα πρακτικού με αριθμό 206 
της συνεδρίασης της 11.2.93. στην οποία συζητήθηκε το 
θέμα και λήφθηκε η παραπάνω απόφαση. 

4. Η με αριθ. 326/1992 γνωμοδότηση του Δ' Τμήματος 
του Νομικού Συμβουλίου του Κράτους, σχετική με το 
θέμα. ' 

5. Τα με αριθ. πρωτ. 28328/3131/13.2.92 και 20785/ 
1786/10.6.92 έγγραφά μας αποφασίζουμε: - 

Εγκρίνουμε την με αριθμό 1089/11.2.93 ομόφωνη 
απόφαση του Δ.Σ. του Ο.Σ.Ε. με την οποία μεταβιβάζεται 
στο Γενικό Διευθυντή του Ο.Σ.Ε. η αρμοδιότητα να εγκρί¬ 
νει συμβάσεις έργων και προμήθειας υλικών ύψους μέχρι 
50.000.000 δραχμών. 

Η ισχύς της παρούσας αρχίζει από την ημερομηνία που ο 
Γενικός Διευθυντής του Ο.Σ.Ε. έκανε για πρώτη φορά 
χρήση της πιο πάνω εξουσιοδότησης. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Οργανισμού 
Σιδηροδρόμων Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1993 

; " Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-Δ- 

Αριθ. 4521 (3) 

•Τροποποίηση του Ο.Ε Υ. του Δήμου Ναυπλιέων Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 όπως 
αντικαταστάθηκαν με τις όμοιες του άρθρου 26 του Ν. 
1832/89, του Ν. 1586/86 και των Π.Δ/των'37α/87, 22/ 
90,434/82 και 592/84 και του άρθρ. 27 του Ν. 2081/92. 

2. Την αριθμ.'36/88 απόφαση του Δ.Σ. Ναυπλιέων περί 
ψηφίσεως νέου Ο.Ε.Υ. του δήμου, που εγκρίθηκε με την 
αριθμ. 7300/6.6.88 απόφαση της Νομαρχίας και δημο- 
σιεύθηκε στο αριθμ. 404/21.6.88 Φ.Ε.Κ. 

3. Την αριθμ. 197/92 απόφαση του Δ.Σ. Ναυπλιέων 
περί τροποποιήσεως του Ο.Ε.Υ. του δήμου, 

4. Την αριθμ. 2/θέμα 2ο/19.3.93 σύμφωνη γνωμοδό¬ 
τηση του Υπηρεσιακού Συμβουλίου του άρθρου 14 παρ. 9 
του Ν. 1586/86. 

5. Τις υπηρεσιακές ανάγκες και την οικονομική δυνατό¬ 
τητα του δήμου Ναυπλιέων. 

6. Τα στοιχεία του οικείου φακέλου, αποφασίζουμε: 

Εγκρίνουμε την αριθμ. 197/92 απόφαση του Δ.Σ. Ναυ¬ 
πλιέων περί τροποποιήσεως του Ο.Ε.Υ. του δήμου, ο 
οποίος μετά την τροποποίηση εμφανίζεται ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΥ 
ΝΑΥΠΛΙΕΩΝ. 


Αρθρο Ιο 

Διάρθρωση Υπηρεσιών. 

Α. Δήμαρχος. 

' 1) Ιδιαίτερο Γ ραφείο Δημάρχου. 

2) Γ ραφείο Ειδικού Συνεργάτη, 
β. ΑΝΤΙΔΗΜΑΡΧΟΙ 
Γ. ΔΙΕΥΘΥΝΤΗΣ ΥΠΗΡΕΣΙΩΝ 

1) Τμήμα Διοικητικών Υπηρεσιών. 

α) Γραφείο Διοικητικών Υποθέσεων με αρμοδιότητες σε 
θέματα: 

- Γραμματείας - Διεκπεραίωσης & Αρχείου. 

- Εκπαίδευσης.Αθλητισμού. 

-Γραμματεία Δημ/κού Συμβουλίου & Δημ. Επιτρο¬ 
πής. 

β) Γραφείο κατάστασης Δημοτών με αρμοδιότητες: 

- Μητρώου και Στρατολογίας. 

- Δημοτολογίων και Ιθαγενείας. 

' - Εκλογικά. 

- Ληξιαρχείο. 

γ) Γραφείο προσωπικού με αρμοδιότητες. 

- Υπηρεσιακής κατάστασης του προσωπικού. 

- Μεταβολές. 

- Προσλήψεις. 

δ) Γραφείο Μηχανοργάνωσης και Η/Υ. 

2) Τμήμα Οικονομικών Υπηρεσιών. 

α) Γραφείο Οικονομικής και Λογιστικής Διαχείρισης με 
αρμοδιότητες σε θέματα: 

- Λογιστηρίου και εκκαθάρισης Δαπανών. 

- Οικονομικής Διαχείρισης. 

- Προσόδων. 

- Προμηθειών. 

-Δημ. Περιουσίας. 

- Φορολογικές Υποθέσεις. 

3) Γραφείο Τεχνικών Υπηρεσιών με αρμοδιότητες: 

- Προγραμματισμός και Μελέτη έργων. 

- Κατασκευή και Επίβλεψη έργων. 

- Σχέδιο πόλεως. 

- Κτηματολόγιο - Τοπογραφία. 

4) Υπηρεσία Καθαριότητος. 

5) Υπηρεσία Ηλεκτροφωτισμού. 

6) Υπηρεσία Κήπων και Πρασίνου. 

7) Υπηρεσία Οδοποιίας. 

8) Υπηρεσία Καθ/τος Δημοτικών Κτιρίων. 

9) Υπηρεσία Ειδική (Δημ. Αστυνομία). 

ΑΡΘΡΟ 2ο 

ΑΡΜΟΔΙΟΤΗΤΕΣ ΟΡΓΑΝΩΝ - ΥΠΗΡΕΣΙΩΝ 
Α. ΔΗΜΑΡΧΟΣ 

1) Ιδιαίτερο Γραφείο Δημάρχου. 

α) Διαθέτει γενικές γνώσεις σχετικά με τη λειτουργία 
του Δήμου και τις σχετικές διατάξεις που το διέπουν. 

β) Εκτελεί κάθε έργο που του αναθέτει ο Δήμαρχος και 
το οποίο δεν ανήκει στην αρμοδιότητα άλλης Υπηρε¬ 
σίας. 

γ) Μεταφέρει τις εντολές του Δημάρχου, 
δ) Ενημερώνει τον Δήμαρχο για τις παραστάσεις και τις 
υπηρεσιακές επισκέψεις που έχει προγραμματίσει. 

ε) Ενημερώνει το Δήμαρχο σε θέματα πολιτών για τα 
οποία δεν ήταν δυνατόν να δοθούν άμεσες λύσεις. 

2) Γραφείο Ειδικού Συνεργάτη. 

Κύριες αρμοδιότητες του Γ ραφείου Ειδικού Συνεργάτη 

είναι: 

Συντονιστικές - Συμβουλευτικές - Οργανωτικές. 

Ο ειδικός συνεργάτης δεν έχει εκτελεστικές αρμοδιό¬ 
τητες, δεν αποφασίζει, μόνο εισηγείται στο Δήμαρχο, σε 
συνεργασία με τις αρμόδιες Υπηρεσίες για θέματα που 
δεν έχουν τρέχοντα υπηρεσιακά χαρακτήρα. 

ΑΡΘΡΟ 3ο ' 

ΑΝΤΙΔΗΜΑΡΧΟΙ 

Οι αρμοδιότητες των Αντιδημάρχων ρυθμίζονται κάθε 
φορά με αποφάσεις του Δημάρχου κατ’ εφαρμογή του 
ισχύοντα Δ.Κ.Κ. 

ΑΡΘΡΟ 4ο 

ΔΙΕΥΘΥΝΤΗΣ ΥΠΗΡΕΣΙΩΝ 

1) Ασκεί την διεύθυνση (εντολή - έλεγχο - εποπτεία - 
συντονισμό - εφαρμογή) όλων των Υπηρεσιών του Δήμου. 

Έχει την εποπτεία επί των Δ/κων και Οικονομικών Τμη¬ 
μάτων του Δήμου, στη χορήγηση των κανονικών αδειών 
του προσωπικού κατόπιν συνεννοήσεως με τον Δήμαρχο 
και εισηγείται τη λήψη κάθε αναγκαίου μέτρου για την 
καλή λειτουργία των υπηρεσιών του Δήμου. Παραλαμβά- 
νει την αλληλογραφία του Δήμου και προωθεί αυτή για τυ¬ 
χόν ενέργεια από τους αρμοδίους Υπαλλήλους. 

Υπενθυμίζει στο Δήμαρχο εκκρεμούντα και ειδικά έγ¬ 
γραφα που άπτονται των συμφερόντων του Δήμου. Παρα¬ 
κολουθεί τη σχετική με τους Ο.Τ.Α. Νομοθεσία και ενημε¬ 
ρώνει τις υπηρεσίες του Δήμου και τον Δήμαρχο. 

Καταρτίζει σε 2ο βαθμό τις εκθέσεις υπηρεσιακής ικα- 
νότητος του προσωπικού του Δήμου. Εισηγείται στον Δή¬ 
μαρχο τη μετάταξη, κατανομή, μετακίνηση και όλες τις 
υπηρεσιακές μεταβολές στο προσωπικό του Δήμου. 

Ασκεί κάθε άλλη αρμοδιότητα η οποία πηγάζει από τη 
γενικώτερη αποστολή της, είτε δημιουργείται αυτοδίκαια 
κατά την άσκηση των καθηκόντων της Διεύθυνσης, είτε 
ανατίθεται από το Δήμαρχο και το Δ.Σ. 

1) ΤΜΗΜΑ ΔΙΟΙΚΗΤΙΚΟ 

Το τμήμα αυτό έχει την ευθύνη για τη νόμιμη, σωστή και 
αποδοτική λειτουργία των γραφείων - υπηρεσιών που το 
συγκροτούν. 

α) Ειδικότερα φροντίζει για το πρωτόκολλο, τη διεκπε¬ 
ραίωση & το αρχείο του Δήμου. 

Φροντίζει για τη σωστή λειτουργία των σχολικών Επι¬ 
τροπών και γενικά σκοπό έχει την εκπαιδευτική αθλητική 
ανάπτυξη της περιοχής του Δήμου. 

Η Γραμματεία Δημ. Συμβουλίου και Δημαρχιακής Επι¬ 
τροπής, τηρεί τα πρακτικά των Συνεδριάσεων του Δημοτι¬ 
κού Συμβουλίου και της Δημαρχιακής Επιτροπής. 

Υποβάλλει αντίγραφα των λαμβανόμενων του Δημοτι¬ 
κού Συμβουλίου & της Δημαρχιακής Επιτροπής στην αρ¬ 
μόδια για τον έλεγχο αυτών διοικητική αρχή. 

Διεξάγει κάθε υπηρεσιακή υπόθεση που σχετίζεται με 
τη λειτουργία και τα θέματα του Δημοτικού Συμβουλίου & 
της Δημαρχιακής Επιτροπής. 

β) Γραφείο Κατάστασης Δημοτών. 

Φροντίζει για τις εγγραφές των Δημοτών και τις σχετι¬ 
κές μεταβολές στα Δημ/για. 

Καταρτίζει & τηρεί τα σχετικά βιβλία & τους φακέλλους 
των οικογενειακών μερίδων. 

Χορηγεί τα απαιτούμενα πιστ/κά προσωπικής και οικο¬ 
γενειακής κατάστασης, ταυτοπροσωπίας κ.λ.π. 

Είναι αρμόδιο για τη διατήρηση των μητρώων, των στρα¬ 


τολογικών πινάκων & των δημοτολογίων σε καλή κατά¬ 
σταση. 

Ενεργεί για την εφαρμογή των διατάξεων περί Ελληνι¬ 
κής Ιθαγένειας. 

Καταρτίζει ετησίως τα μητρώα Αρρένων και τα ενημε¬ 
ρώνει. 

Συντάσσει ετησίους στρατολογικούς πίνακες. 

Χειρίζεται όλα τα θέματα εγγραφής, διαγραφής και με¬ 
τεγγραφής στους εκλογικούς καταλόγους. 

Τηρεί τους εκλογικούς καταλόγους του Δήμου και εκδί¬ 
δει τα σχετικά πιστ/κά για την εγγραφή σ’ αυτούς νέων 
εκλογέων. 

Εκτελεί κάθε εργασία σχετική με την προετοιμασία και 
τη διεξαγωγή των Βουλευτικών και Δημοτικών Εκλογών. 

Σχετικά με το Ληξιαρχείο. 

Συντάσσει και εκδίδει τις ληξιαρχικές πράξεις γεννή- 
σεως, γάμου, βάπτισης κ.λ.π. 

Χορηγεί όλα τα σχετικά πιστ/κά, αποσπάσματα και αντί¬ 
γραφα ληξιαρχικών πράξεων. 

Αποστέλλει αντίγραφα των ληξιαρχικών πράξεων γεννή- 
σεως αρρένων τέκνων στους Δήμους ή στις Κοινότητες 
όπου έχουν τη νόμιμη κατοικία τους οι γονείς τους. 

Γενικά ενεργεί σύμφωνα με την ισχύουσα κάθε φορά 
νομοθεσία «Περί ληξιαρχικών πράξεων». 

γ) Γ ραφείο προσωπικού. 

Ενεργεί τις διαδικασίες για τις προσλήψεις προσωπικού 
Δήμου. 

Συντάσσει τον Οργανισμό Εσωτερικής Υπηρεσίας. 

Διεξάγει όλες τις υπηρεσιακές υποθέσεις που αφορούν 
θέματα του τακτικού και με σχέση εργασίας ιδιωτικού δι¬ 
καίου προσωπικού του Δήμου (μετατάξεις, μεταβολές 
στην υπηρεσιακή κατάσταση, αποσπάσεις, μονιμοποιή¬ 
σεις κλπ). 

Συντάσσει πίνακες αρχαιότητας υπαλλήλων ή άλλους 
παρεμφερείς πίνακες. 

Τηρεί και ενημερώνει τους ατομικούς φακέλλους των 
υπαλλήλων. . . 

Έχει την ευθύνη της μηχανοργάνωσής και μηχανογρά¬ 
φησης όλων των Υπηρεσιών του Δήμου. 

Εφαρμόζει τις αρχές της πληροφορικής και τις εφαρμο¬ 
γές αυτής στη λειτουργία όλων των Υπηρεσιών του Δήμου. 

ΠΡΟΣΩΠΙΚΟ: 

Ένας (1) υπάλληλος του κλάδου ΠΕΙ Διοικητικού. 

Οκτώ (8) υπάλληλοι του κλάδου ΔΕΙ Διοικητικού. 

Δύο (2) υπάλληλοι του κλάδου ΥΕ1 Κλητήρων - θυρω¬ 
ρών Γ ενικών, καθηκόντων 

2) Τμήμα Οικονομικών Υπηρεσιών 

α) Γ ραφείο Οικονομικής και Λογιστικής Διαχείρισης. 

Καταρτίζει με τον Προϊστάμενο του τμήματος και τις αρ¬ 
μόδιες Υπηρεσίες του Δήμου το σχέδιο προϋπολογισμού 
του Δήμου. 

Παρακολουθεί την πορεία εκτέλεσης του προϋπολογι¬ 
σμού και εισηγείται τις τυχόν αναμορφώσεις. 

Τηρεί αρχείο προϋπολογισμών και απολογισμών του Δή¬ 
μου με όλες τις σχετικές εγκριτικές αποφάσεις. 

Εκδίδει τα χρηματικά εντάλματα πληρωμής τα οποία 
μετά την υπογραφή τους προωθεί στο Ταμείο για την εξό¬ 
φλησή τους. 

Ενεργεί εκκαθάριση των δαπανών του Δήμου. 

Πραγματοποιεί τις αναγκαίες προμήθειες των υλικών. 

Κάνει εισηγήσεις που αφορούν στην ανάπτυξη και βελ¬ 
τίωση των εσόδων του Δήμου. 

Ενεργεί για την έγκαιρη απόδοση στο Δήμο των χορη'- 
γουμένων εισφορών και Οικονομικών ενισχύσεων. 

Ενεργεί την τελική βεβαίωση των οίκοθεν βεβαιουμέ- 
νων εσόδων του Δήμου. 

Κοινοποιεί προσκλήσεις και ειδοποιήσεις που αφορούν 
τη βεβαίωση των δημοτικών εσόδων. 

Επιμελείται τη σύνταξη του Κτηματολογίου. 

Καταρτίζει τους σχετικούς όρους διακήρυξης για την 
εκμίσθωση ή εκποίηση ακινήτων του Δήμου. 

Ενεργεί τη βεβαίωση των εσόδων που προέρχονται από 
την εκμετάλλευση της ακίνητης περιουσίας του Δήμου. 

Ενεργεί σύμφωνα με το νόμο επιβολή των δημοτικών 
φόρων, τελών και δικαιωμάτων. 

ΠΡΟΣΩΠΙΚΟ: 

Ένας (1) υπάλληλος του κλάδου ΠΕΙ Διοικητικού. 

Επτά (7) υπάλληλοι του κλάδου ΔΕΙ Διοικητικού. 

Δύο (2) υπάλληλοι του κλάδου ΔΕΙ 5 Δημ. Εισπρακτό- 
ρων. 

3) Γραφείο Τεχνικών Υπηρεσιών 

Το Γραφείο αυτό ασχολεάαι με όλα τα τεχνικά θέματα 
του Δήμου. ' . 

Καταρτίζει σε συνεργασία με το Δήμαρχο το ετήσιο τε¬ 
χνικό πρόγραμμα και επιμελείται την εφαρμογή του. 

Συντάσσει τις μελέτες και τα τεύχη των Δημοπρασιών 
για όλα τα έργα πόυ προβλέπει το Τεχνικό πρόγραμμα 
(οδοποιίες - κρασπεδώσεις --πλακοστρώσεις πεζοδρο¬ 
μίων - αποχετευτικά - διαμορφώσεις πλατειών και κοινο¬ 
χρήστων χώρων - κατασκευές κτιρίων και άλλων εγκατα¬ 
στάσεων κλπ) και τα προωθεί για δημοπρασία ή ανάθεση 
σύμφωνα με τη σειρά που καθορίζει το Δ.Σ. ή ο Δήμαρχος. 

Επιβλέπει την πορεία των εκτελουμένων έργων ώστε η 
εκτέλεσή τους να γίνεται σύμφωνα με τους κανόνες της 
τέχνης και τις προδιαγραφές της αντίστοιχης μελέτης. 

Τηρεί το αρχείο του ρυμοτομικού σχεδίου της πόλης, 
προσθέτει τις Απερχόμενες τροποποιήσεις ώστε να ενη¬ 
μερώνει πλήρως το ισχύον ρυμοτομικό σχέδιο. 

Γνωμοδοτεί απαραιτήτως σε κάθε περίπτωση μεταβο¬ 
λής, τροποποίησης ή επέκτασης του ισχύοντος ρυμοτομι¬ 
κού σχεδίου. 

Ασκεί όλες τις πολεοδομικές αρμοδιότητες που παρα- 
χωρούνται με νόμο, κάθε φορά στο Δήμο. 

Επιμελείται τη σύνταξη του κτηματολογίου και τη συ¬ 
νεχή ενημέρωσή του. 

Ελέγχει τις εκδιδόμενες οικοδομικές άδειες από άποψη 
τηρήσεως των ορίων και περιορισμών δόμησης του εγκε¬ 
κριμένου ρυμοτομικού σχεδίου. 

ΠΡΟΣΩΠΙΚΟ: 

Ένας (1) υπάλληλος του κλάδου ΠΕ3 Πολιτικών Μηχ/ 
κών. 

Ένας (1) υπάλληλος του κλάδου ΤΕ4 Τεχνολ. Μηχαν. 
Ηλεκτρολόγων. 

Ένας (1) υπάλληλος του κλάδου ΤΕ5 Τεχνολόγων. 

Ένας (1) υπάλληλος του κλάδου ΔΕ5 Δομικών έργων. 

Τέσσερις (4) υπάλληλοι του κλάδου ΔΕ30 τεχνιτών. 

Τρεις (3) υπάλληλοι του κλάδου ΥΕ16 εργατών. 

4) Υπηρεσία Καθαριότητος. 

Μεριμνά για την καθαριότητα στην πόλη. 

Παρακολουθεί την παρουσία του εργατοτεχνικού προ¬ 
σωπικού στον τόπο των εργασιών. 

Ελέγχει και επιστατεύει την εκτέλεση των εργασιών σε 
θέματα καθ/τος. 

Μεριμνά για την έγκαιρη προμήθεια υλικών και ανταλλα¬ 


κτικών εργαλείων χρήσιμων στην ομαλή λειτουργία της 
καθ/τος. 

ΠΡΟΣΩΠΙΚΟ:. 

Ένας (1) υπάλληλος του κλάδου ΥΕ2 Επιστάτης καθ/ 
τος. 

Δέκα οκτώ (18) υπάλληλοι του κλάδου ΥΕ16 εργα¬ 
τών. 

Έξι (6) υπάλληλοι του κλάδου ΔΕ29 οδηγοί αυτ/των. 

5) Υπηρεσία Ηλεκτροφωτισμού 

Μεριμνά για τον ηλεκτροφωτισμό των οδών, των πλα¬ 
τειών και των κοινοχρήστων χώρων της πόλης γενικά. 

Αλλάζει τους χαλασμένους και κομμένους λαμπτήρες 
του δικτύου. 

Ενημερώνει εγκαίρως τη Δ.Ε.Η. για την αποκατάσταση 
των βλαβών στο δίκτυο. 

ΠΡΟΣΩΠΙΚΟ: 

Ένας (1) υπάλληλος του κλάδου ΥΕ16 εργατών. 

6) Υπηρεσία Κήπων και Πρασίνου 

Μεριμνά για τη συντήρηση, τον εξωραϊσμό, την καθα¬ 
ριότητα και την επαύξηση των Δημοτικών κήπων, αλσών 
και δενδροστοιχιών. 

Μεριμνά για τον έγκαιρο εφοδιασμό του Δήμου με τους 
απαραίτητους σπόρους, φυτά κ.λ.π. και τη φύτευση. 

Είναι υπεύθυνο για τη σωστή λειτουργία των συνερ¬ 
γείων κήπων και των παιδικών χαρών. 

Καλλιεργεί και συντηρεί το πράσινο γενικά του Δήμου. 

ΠΡΟΣΩΠΙΚΟ: 

Ένας (1) υπάλληλος του κλάδου ΤΕ13 Βοηθών Γεωπό- 
νων. 

Ένας (1) υπάλληλος του κλάδου ΔΕΙ 3 τεχνιτών. 

Πέντε (5) υπάλληλοι του κλάδου ΥΕ16 εργατών. 

7) Υπηρεσία Οδοποιίας 

Έχει την αρμοδιότητα για την εκτέλεση έργων συντηρή- 
σεως οδών και μικρών έργων οδοποιίας. 

Μεριμνά για την εκτέλεση έργων που αναφέρονται σε 
διανοίξεις οδών σε περιφράξεις Δημοτικών οικοπέδων. 

Ασχολείται με την επίστρωση και συντήρηση πεζοδρο¬ 
μίων. 

ΠΡΟΣΩΠΙΚΟ: 

Ένας (1) υπάλληλος του κλάδου ΔΕ30 τεχνιτών. 

Τρεις (3) υπάλληλοι του κλάδου ΥΕ16 εργατών. 

8) Υπηρεσία καθ/τος Δημοτικών κτιρίων 

Εκτελεί την καθαριότητα του Δημαρχιακού Καταστήμα¬ 
τος καθώς και των γραφείων του Δήμου που βρίσκονται σε 
χώρους εκτός Δημαρχιακού Μεγάρου. 

ΠΡΟΣΩΠΙΚΟ: ' 

Τρεις (3) υπάλληλοι του κλάδου ΥΕ16 εργατών. 

(καθαρίστριες με 3ωρη απασχόληση) 

9) Ειδική Υπηρεσία (Δημ. Αστυνομία): 

Ελέγχει με τα όργανά της την τήρηση των κειμένων δια¬ 
τάξεων που ισχύουν κάθε φορά και που αφορούν την κα¬ 
θαριότητα, την κυκλοφορία και στάθμευση των οχημάτων, 
τη χρήση σύμφωνα με τις κανονιστικές αποφάσεις του Δη¬ 
μοτικού Συμβουλίου, των πεζοδρόμων, των πάρκων και 
των άλλων κοινοχρήστων χώρων. 

Συνεπικουρεί τις άλλες υπηρεσίες και τους υπαλλήλους 
του Δήμου και των Δημοτικών επιχειρήσεων, στην άσκηση 
τών καθηκόντων τους όποτε ζητηθεί. 

Ειδική στολή, το διακριτικό σήμα και ο τύπος της ειδικής 
ταυτότητος του προσωπικού της Υπηρεσίας αυτής είναι 
εκείνα που ορίζονται κάθε φορά από τους νόμους και τις 
σχετικές Υπουργικές αποφάσεις. 

Οι διατάξεις που θα ισχύουν κάθε φορά για. τα προσό¬ 
ντα, καθήκοντα δικαιώματα και υποχρεώσεις των Δημοτι¬ 
κών υπαλλήλων, εφαρμόζονται και για το προσωπικό της 
ειδικής αυτής υπηρεσίας. 

ΠΡΟΣΩΠΙΚΟ: 

Έξι (6) υπάλληλοι του κλάδου ΔΕ23 (Δημ. Αστυνο¬ 
μία). 

ΑΡΘΡΟ 5 

Κατηγορίες και κλάδοι προσωπικού 
Οι θέσεις των τακτικών υπαλλήλων του Δήμου διαρθού- 
νται κατά κατηγορία, κλάδο και βαθμό, 

2 θέαεις κλάδου ΠΕΙ Διοικητικού προσωπικού Γ - Α 
1 θέση κλάδου ΠΕ3 Πολιτικών Μηχανικών Γ - Α 
1 θέση κλάδου ΤΕ4 Τεχνολόγων Μηχαν. Ηλεκτρολόγων 
Γ - Α 

1 θέση κλάδου ΤΕ5 Τεχνολόγων Τοπογράφων Μηχανι¬ 
κών Γ - Α 

1 θέση κλάδου ΤΕ13 Βοηθών Γεωπόνων Γ - Α 
15 θέσεις κλάδου ΔΕΙ Διοικητικού προσωπικού Γ - Α 

1 θέση κλάδου ΔΕ5 Δομικών έργων Γ - Α 

2 θέσεις κλάδου ΔΕΙ 5 Εισπρακτόρων Γ - Α 

6 θέσεις κλάδου ΔΕ23 Ειδική Υπηρεσία (Δημ. Αστυνο¬ 
μία) Γ - Α 

2 θέσεις κλάδου ΔΕ24 Ηλεκτρολόγων Γ - Α 
6 θέσεις κλάδου ΔΕ29 Οδηγών αυτ/των Γ - Α 
6 θέσεις κλάδου ΔΕ30 τεχνικών Γ - Α 
Εκ των οποίων: 

2 υδραυλικοί, 1 τεχνίτης ξυλουργός, 1 τεχνίτης αποχε- 
τεύσεως, 1 τεχνίτης κήπων και 1 τεχνίτης οδοποιίας. 

Δ - Γ 

2 θέσεις κλάδου ΥΕ1 κλητήρων θυρωρών Δ - Γ 

1 θέση κλάδου ΥΕ2 επιστάτη καθ/τος Δ - Γ 
36 θέσεις κλάδου ΥΕ16 εργάτες γενικά Δ - Γ 
εκ των οποίων: 

18 θέσεις εργατών καθ/τος 
5 θέσεις εργατών υδρεύσεως 
5 θέσεις εργατών αποχετεύσεως 
5 θέσεις εργατών κήπων - πρασίνου 

3 θέσεις εργατών οδοποιΤας 

2 προσωποπαγείς θέσεις Δημοσίου Δικαίου που κατέ- 
χονται βάσει του Ν. 1476/84. 

α) κλάδος ΔΕ30 υδραυλικών 2 θέσεις Γ - Α 
β) κλάδος ΔΕ24 ηλεκτρολόγων 1 θέση Γ - Α 
γ) κλάδος ΔΕ29 οδηγών αυτ/των καθ/τος 1 θέση Γ - Α 
δ) κλάδος ΥΕ16 εργατών 10 θέσεις Δ - Γ 
Εργάτες καθ/τος 2, υδρεύσεως 5, αποχετεύσεως 1, 
κήπων 2. 

Οι πιο πάνω θέσεις όταν με οποιονδήποτε τρόπο κενω¬ 
θούν καταργούνται. 

ΑΡΘΡΟ 6 

Προσωπικό με σχέση εργασίας ιδιωτικού Δικαίου Ν. 1476/ 
1984. 

Το προσωπικό με σχέση εργασίας I. Δικαίου αορίστου 
χρόνου, ορίζεται κατά ειδικότητα ως εξής: 

1) Οδηγοί αυτ/του καθ/τος θέσεις 2 

2) Πρακτικός Μηχανικός Γ' τάξεως θέση 1 

3) Τεχνίτης οδοποιίας θέση 1 

4) Υδραυλικός θέση 1 

5) Εργάτες καθ/τος θέσεις 6 

6) Εργάτες υδρεύσεως θέσεις 2 


7) Εργάτες αποχ/σεως θέση 1 

8) Εργάτες κήπων θέση 1 

9) Εργάτες οδοποιίας θέσηΐ 

10) Εργάτες Δημοτ. φωτισμού θέση 1 με τρίωρη απα¬ 
σχόληση 

11) Καθαρίστριες Δημοτικών κτιρίων θέσεις τρεις (3) με 
τρίωρη απασχόληση 

12) Ειδικός συνεργάτης θέση μία (1) του Ν. 1416/84 
άρθρ. 67. 

Οι πιο πάνω θέσεις υπό στοιχεία 1 και 9 όταν με οποιον- 
δήποτε τρόπο κενωθούν καταργούνται. 

ΑΡΘΡΟ 7 
Τελικές διατάξεις 

1) Η κατανομή του προσωπικού στις επιμέρους Υπηρε¬ 
σίες και τα Γ ραφεία και η ανάθεση στο προσωπικό των κα¬ 
θηκόντων τόσο αυτών που αναφέρονται στον παρόντα ορ¬ 
γανισμό όσο και αυτών που πιθανόν να προκύψουν στο 
μέλλον γίνεται με απόφαση του Δημάρχου αναλόγως των 
υπηρεσιακών αναγκών. 

2) Για την επιλογή των προϊσταμένων της Δ/νσης των 
Υπηρεσιών και των τμημάτων εφαρμόζονται οι διατάξεις 
του άρθρου 9 παρ. 4 του Ν. 1586/86 «Περί βαθμολογίου 
και διάρθρωσης.των θέσεων του Δημοσίου των Ν.Π.Δ.Δ. 
και των Ο.Τ.Α.». 

3) Ο προϊστάμενος της Διεύθυνσης των Υπηρεσιών 
προέρχεται από τον κλάδο ΠΕΙ Διοικητικών και ελλείψει 
τούτου ή ελλείψει προσόντων τοποθετείται υπάλληλος 
του κλάδου ΔΕΙ. 

4) Οι προϊστάμενοι των τμημάτων Διοικητικών και Οικο¬ 

νομικών Υπηρεσιών προέρχονται από τους κλζιδους ΠΕΙ 
Διοικητικών ή ΔΕΙ Διοικητικών. * " 

5) Η σύσταση του παρόντος Οργανισμού Εσωτερικής 

Υπηρεσίας του Δήμου Ναυπλίου, ο οποίος ψηφίστηκε με 
την υπ’ αριθ. 36/88 απόφαση του τότε Δημοτικού Συμ¬ 
βουλίου Ναυπλίου. .V 

6) Κάθε άλλη απόφαση σχετική με τον Οργανισμό Εσω¬ 
τερικής Υπηρεσίας Δήμου Ναυπλίου, καταρνείται από τη 
δημοσίευση της παρούσης στην εφημερίδα της Κυβερνή- 
σεως. 

ΑΡΘΡΟ 8 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου ύψους 
24.000.000 για το τρέχον έτος και ύψους 26.000.000 πε¬ 
ρίπου για τα επόμενα οίκον, έτη. 

Γ ια την ανωτέρω δαπάνη έχει γραφεί στον προϋπολογι¬ 
σμό στον Κ.Α. 05/111.1 πίστωση ύψους 20.000.000 και 
στον Κ.Α. 15/111.1 πίστωση ύψους 4.000.000. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ναύπλιο, 12 Απριλίου. 1993 

Με εντολή Νομάρχη 
Ο Διευθυντής 
ΣΩΤ. ΔΙΟΝ. ΣΙΓΟΥΡΟΣ 

Αριθ. ΕΡ/881 


( 5 ) 


Αριθ. ΕΡ/903 (4) 

Αναπροσαρμογή της εφ’ άπαξ αποζημιώσεως των φορτ/ 
τών του ΚΑΦΞ.Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του άρθ. 11 του κωδ. Νόμου 5167/32 
«περί ρυθμϊσεως των εις τόν Λιμένα φορτ/κών εργασιών 
όπως τροποποιήθηκε και συμπληρώθηκε αργότερα από 
τις διατάξεις του αρθ. 6 του Ν.Δ 1254/49 «περί τροποποι- 
ήσεως και συμπληρώσεως διαφόρων διατάξεων των περί 
φορτ/σεων νόμων». 

2. Τις διατάξεις της παρ. 6 του αρθ. 2 του Β.Δ 711/70 
«περί του τρόπου καθορισμού των διατηρουμένωΥ υπέρ 
του Υπουργού και Περιφερειακών Αρχών διανομαρχιακού 
επιπέδου του Υπουργείου Εργασίας αρμοδιοτήτων». 

3. Τις διατάξεις του Ν.Δ 241/73 «περί καταργήσεως 
των περιφερειακών Δ/νσων και ρυθμϊσεως των εξ αυτών 
προκυπτόντων ζητημάτων». 

4. Τις διατάξεις του Δ.Π. 9/1452/22.12.1973 εγκύκλιο 
τού Υπουργού παρά τω Πρωθυπουργώ. 

5. Το αριθμ. 3/28.1.1993 πρακτικό συν/σεως της Δ.Ε 
του ΚΑΦΕ Η. 

6. Το 1 /2.2.93 πρακτικό της Επιτροπής του Υπουργείου 
Εργασίας. 

7. Τον 10888/23.3.1993 έγγραφο του Υπουργείου Ερ¬ 
γασίας. 

8. Την Οικονομική δυνατότητα του ΚΑΦΞΗ, αποφασί¬ 
ζουμε: 

Εγκρίνουμε την τροποποίηση της παρ. 2 του αρθ. 18 
του ,ισχύόντος κανονισμού του ΚΑΦ Ξηράς Ηρακλείου ως 
κάτωθι: 

«Το κατά τ’ ανωτέρω εις τους δικαιούχους ποσόν εφ’ 
άπαξ αποζημιώσεως ορίζεται αναλόγως των ετών συμμε¬ 
τοχής εις το ΚΑΦ ως ακολούθως: 

Για τους έχοντας 1 θετή συμμετοχή στο ΚΑΦ δρχ. τε¬ 
τρακόσιες εξήντα χιλ. εκατόν εξήντα μία (460.161), το 
ποσό αυτό θεωρούμενο βασικό προσαυξάνεται κατά πε¬ 
νήντα έξι χιλ. πεντακόσιες έντεκα (56.511) για κάθε έτος 
συμμετοχής στο ΚΑΦ πέραν της δεκαετίας και μέχρι συ¬ 
μπληρώσεως 2ετούς συμμετοχής. 

Δι έκαστον δε πέραν της εικοσαετίας έτος προσαυξά¬ 
νεται κατά ενενήντα εννέα χιλ. διακόσιες ενενήντα οκτώ 
(99.298) μη δυναμένου σε καμμιά περίπτωση να υπερβεί 
το ποσό των δύο εκατομμυρίων δέκα οκτώ χιλ. διακοσίων 
πενήντα δρχ. (2018250). 

Κλάσμα του έτους πλέον των έξι μηνών θεωρείται πλή¬ 
ρες έτος και υπολογίζεται μόνο για την προσαύξηση του 
βασικού ποσού λόγω ετών συμμετοχή όχι όμως και για την 
θεμελίωση του δικαιώματος λήψεως παροχής/ 

' Η ισχύς της παρούσης αρχίζει από της δημοσιεύσεως 
της στην Εφημερίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 6 Απριλίου 1993 

Ο Νομάρχης 
ΣΤΡ. ΠΑΠΑΔΑΚΗΣ 


Αύξηση εφάπαξ αποζημιώσεως των φορτ/τών Λιμένος 
Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του αρθ. 11 του κωδ. Νόμου 5167/32 
«περί ρυθμϊσεως των εις τον Λιμένα φορτ/κών εργασιών 
όπως τροποποιήθηκε αργότερα από τις διατάξεις του άρθ. 
6 του Ν.Δ. 1254/49 «περί τροποποιήσεως και συμπληρώ¬ 
σεως διαφόρων διατάξεων των περί φορτ/σεων νόμων». 

2. Τις διατάξεις της παρ. 6 του άρθ. 2 του Β.Δ. 711/70 
«περί του τρόπου καθορισμού των διατηρουμένων υπέρ 
του Υπουργού και Περιφερειακών αρχών διανομαρχιακού 
επιπέδου του Υπουργείου Εργασίας, αρμοδιοτήτων». 

3. Τις διατάξεις του Ν. 241/73 «περί καταρτήσεως των 
Περιφ/κών Δ/σεων και ρυθμϊσεως των εξαυτών προκυ¬ 
πτόντων ζητημάτων». 

4. Τις διατάξεις του Δ.Π. 9/22.12.1973 εγκύκλιο του 
Υπουργού παρά τω Πρωθυπουργώ. 

5. Το αριθμ. 1 /19.1.1993 απόσπασμα πρακτικού συνε- 
δριάσεως της Δ.Ε. του ΚΑΦ Λιμένος Ηρακλείου που υπο¬ 
βλήθηκε με την 183/28.1.1993 αναφορά του Προέδρου 
της Επιτροπής «περί τροποποιήσεως της παρ. 2 του άρθ. 
18 του ισχϋοντος κανονισμού του ΚΑΦ Λιμένος Ηρα¬ 
κλείου. 

6. Το 1/2.2.1993 πρακτικό της Επιτροπής του Υπουρ¬ 
γείου Εργασίας. ' 

7. Το 10887/23.3.1993 έγγραφο του Υπουργείου Ερ¬ 
γασίας. 

8. Την Οικονομική δυνατότητα του ΚΑΦ Λιμένος Ηρα¬ 
κλείου, αποφασίζουμε: 

Εγκρίνουμε την τροποποίησή της παρ. 2 του αρθ. 18 
του ισχύοντος κανονισμού του ΚΑΦ Λιμένος Ηρακλείου 
ως κάτωθι: 

Για τους έχοντας ΙΟετή συμμετοχή στο ΚΑΦ δρχ. εξια- 
κόσιες ογδόντα οκτώ χιλ. διακόσιες είκοσι τρεις 
(688.223). Το ποσό αυτό θεωρούμενο βασικό προσαυξά¬ 
νεται κατά δρχ. ογδόντα μία χιλ. τετρακόσιες τρεις 
(81.403) για κάθε έτος πέραν της δεκαετίας και μέχρι συ¬ 
μπληρώσεως εικοσαετούς συμμετοχής. 

Για κάθε έτος πέραν της εικοσαετίας αυξάνεται κατά 
δρχ. ενενήντα τρεις χιλ. διακόσιες σαράντα τρεις (93.243) 
μέχρι συμπληρώσεως τριακονταετούς συμμετοχής. 

Γ ια κάθε έτος συμμετοχής στο ΚΑΦ από 31 -35 αυξάνε¬ 
ται κατά εξήντα οκτώ χιλ. ογδόντα δύο (68.082) του ανω- 
τάτου ποσού της αποζημιώσεως ανερχομένου στο ποσό 
των δύο εκατομμυρίων επτακοσίων εβδομήντα πέντε χιλ. 
ενενήντα τεσσάρων δρχ. (2.775.094). 

Κλάσμα του έτους περισσότερο των έξι μηνών θεωρεί¬ 
ται πλήρες έτος και υπολογίζεται μόνο για την προσαύ¬ 
ξηση του βασικού ποσού λόγω ετών συμμετοχής όχι όμως 
για την θεμελίωση δικαιώματος λήψεως παροχής. 

Η ισχύς της παρούσης αρχίζει από της δημοσιεύσεως 
της στην Εφημερίδα της Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ηράκλειο, 6 Απριλίου 1993 

Ο Νομάρχης 
ΣΤΡ. ΠΑΠΑΔΑΚΗΣ 

-♦- 

Αριθ. 2359 (6) 

Κύρωση του υποχρεωτικού αναδασμού «Τμήμα αγροκτή¬ 
ματος «ΒΡΟΝΤΙΣΜΕΝΗ» Ιωαννίνων έτους 1991. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 674/77 
περί αναδασμού της γης κ.λπ. 

2. Το υπ’ αριθ. Τ/404/24.2.93 έγγραφο του Γραφείου 
Τοπ/κής Νομαρχίας μας και τα αντίγραφα του Πίνακα Δια¬ 
νομής, του αποσπάσματος κτημ/κού πίνακα και του δια¬ 
γράμματος σε φωτοτυπία του υποχρεωτικού αναδασμού 
«Τμήμα αγρ/τος Βροντισμένη» Ιωαννίνων έτους 1991, 
που το συνοδεύουν και 

3. Σχετική εισήγηση της Δ/νσης Γεωργίας Νομαρχίας 
μας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον υποχρεωτικό αναδασμό έτους 199Τ, στην 
Κτηματική περιοχή «Τμήμα αγρ/τος Βροντισμένη» Ιωαννί- 
νων, όπως αυτό απεικονίζεται στους συνταχθέντες από 
την Επιτροπή Αναδασμού κτημ/κούς πίνακες και τα δια¬ 
γράμματα της περιοχής αυτής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 2 Απριλίου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 

-«- 

Αριθ. 2140 (7) 

Σύσταση ίδιου Νομικού Προσώπου στο Δήμο Ερμούπολης, 

Ν. Κυκλάδων με το όνομα «Δημοτικός Οργανισμός Νε¬ 
ολαίας και Αθλησης Δήμου Ερμούπολης». 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 187 τόυ Δημοτικού και Κοι¬ 
νοτικού κώδικα (Π.Δ. 323/89). 

2. Τις αριθ. 228/92 και 27/93 αποφάσεις του Δημοτι¬ 
κού Συμβουλίου Ερμούπολης του Νομού Κυκλάδων, απο¬ 
φασίζουμε: 

1. Συστήνουμε ίδιο νομικό πρόσωπο με το όνομα «Δη¬ 
μοτικός Οργανισμός Νεολαίας και Αθλησης Δήμου Ερ¬ 
μούπολης» στο Δήμο Ερμούπολης του Νομού Κυκλά¬ 
δων. 

2. Σκοπός του Νομικού προσώπου είναι: 

α) η προαγωγή και ανάπτυξη της σωματικής πνευματι¬ 
κής, ηθικής και αισθητικής αγωγής των κατοίκων και ιδιαί¬ 
τερα των παιδιών και των νέων της περιφέρειας Δήμου Ερ¬ 
μούπολης. 

β) η επιστημονική αντιμετώπιση και επίλυση των ειδικών 
προβλημάτων επικοινωνίας και σχέσεων των μελών των 
οικογενειών και ειδικότερα των σχέσεων γονέων - παι¬ 
διών. 


Η δημιουργική απασχόληση και ψυχαγωγία των παιδιών 
και των νέων στον ελεύθερο χρόνο τους, η ενθάρρυνση, 
της ανώτατης συνεργασίας, αυτενέργειας και πρωτοβου¬ 
λίας καθώς και η ενθάρρυνση της ενεργητικής συμμετο¬ 
χής τους στα προβλήματα και προγράμματα του Δήμου 
που τους αφορούν, 

γ) η ενημέρωση της νεολαίας στις σύγχρονες μεθόδους 
επιστήμης και τεχνολογίας και η διάδοση του Πολιτισμού 
και της Ιστορίας τόυ τόπου. . 

δ) η μελέτη των τρόπων και μέσων για την προσαρμογή 
των παιδιών και των νέων στο κοινωνικό σύνολο ως συνει¬ 
δητοί και ενεργητικοί δημοκρατικοί πολίτες, 
ε) η δημιουργία και λειτουργία αθλητικών κέντρων και 
γυμναστηρίων, χώρων αθλοπαιδιών και γυμναστικής έτσι 
που να καλύπτοναι οι αυξημένες ανάγκες για άθληση των 
συμπολιτών μας, ιδιαίτερα των νέων. 

στ) η ανάπτυξη μαζικού αθλητισμού για να καλυφθούν οι 
ανάγκες κατά ηλικία, ενδιαφέροντα κ.λπ. 

ζ) η καλλιέργεια των σωματικών και πνευματικών ικανο¬ 
τήτων, η καλλιέργεια φίλαθλου συναγωνιστικού πνεύμα¬ 
τος, μακριά από φανατισμούς, ανταγωνισμούς και κερδο¬ 
σκοπικούς στόχους και η κοινωνικοποίηση των συμπολι¬ 
τών μας. 

3. Ο Οργανισμός επιδιώκει την εξυπηρέτηση του σκο¬ 
πού του με τα εξής μέσα: 

α) με την ίδρυση και λειτουργία κέντρων αθλητισμού, με 
την διοργάνωση αγώνων ποδοσφαίρου, μπάσκετ, βόλεϋ, 
στίβου, τέννις ποδηλασίας, κολύμβησης, υδατοσφαίρισης 
και ιστιοπλοΐας, κέντρων παιδικής χαράς, κέντρων αναψυ¬ 
χής και δημιουργικής αξιοποίησης του ελευθέρου χρόνου, 
κ.λπ. στο κέντρο και στις συνοικίες για την ψυχαγωγία και 
απασχόληση των νέων στις ελεύθερες ώρες τους και για 
την ανάπτυξη του εξωσχολικού αθλητισμού. 

β) με την κατάρτιση και εκτέλεση προγραμμάτων μορ¬ 
φωτικών και πολιτιστικών εκδηλώσεων των νέων. · 
γ) με την ενθάρρυνση του πνεύματός πρωτοβουλίας και 
αυτενέργειας των νέων στην εκπόνηση και εκτέλεση των 
προγραμμάτων αυτών και ' 

δ) με την δημιουργία κάθε μορφής δραστηριότητας που 
στοχεύει στην προώθηση των σκοπών του Οργανισμού. 

4. Πόροι του Οργανισμού είναι: * 

α) η ετήσια επιχορήγηση του Δήμου Ερμούπολης 
β) τυχούσα επιχορήγηση του κράτους 

γ) κάθε είδους εισφορές δωρεές, κληρονομιές, κληρο¬ 
δοσίες 

δ) εισπράξεις από το αντίτιμο τυχόν παρεχομένων πραγ¬ 
μάτων ή υπηρεσιών, 
ε) πρόσοδοι από την περιουσία του. 

5. Το Νομικό Πρόσωπο διοικείται από 11μελές διοικη¬ 
τικό συμβούλιο που απαρτίζεται από τον δήμαρχο ή τον 
Αντιδήμαρχο που ορίζει ο Δήμαρχος ως Πρόεδρο, ένα (1) 
δημοτικό Σύμβουλο της πλειοψηφίας, ένα (1) Δημοτικό 
σύμβουλο της μειοψηφίας, έξι (6) δημότες ή κατοίκους 
του Δήμου Ερμούπολης με κοινωνική κατάρτιση και δράση 
στον τομέα της νεολαίας και του αθλητισμού που ορίζο¬ 
νται από το Δημοτικό Συμβούλιο και δύο (2) εκπρόσωποι 
από τον χώρο της εκπαίδευσης που να είναι καθηγητές 
Φυσικής Αγωγής οι οποίοι ορίζονται ομοίως από το Δημο¬ 
τικό Συμβούλιο. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. 

Το Διοικητικό Συμβούλιο εκλέγει Αντιπρόεδρο και 

Γραμματέα από τους δημοτικούς συμβούλους μέλη του με 
μυστική ψηφοφορία. 

Ο Πρόεδρος και όταν αυτός κωλύεται ή απουσιάζει, ο 
Αντιπρόεδρος εκπροσωπεί το Νομικό Πρόσωπο στα δικα¬ 
στήρια και κάθε Αρχή. 

Ακροτελεύτιο άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ερμούπο- 
λης το ύψος της οποίας δεν μπορεί να προσδιορισθεί. 

Η απόφαση αυτή ,να δημοσιευθεί στην Εφημερίδα της 
Κυβέρνησης. 

Ερμούπολη, 30 Μαρτίου 1993 

Η Νομάρχης 
ΚΑΤΕΡΙΝΑ ΓΙΑΒΑΣΗ 

-♦- 

Αριθ. 2443 (8) 

Σύσταση ίδιου Νομικού Προσώπου στην Κοινότητα Αρτε- 

μώνα Ν. Κυκλάδων με το όνομα «Κοινοτικό Γυμναστή- 

ριο Αρτεμώνα». 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89). 

2. Τις αριθ. 78/92 και 7/93 αποφάσεις του Κοινοτικού 
Συμβουλίου Αρτεμώνα του Νομού Κυκλάδων, αποφασί¬ 
ζουμε: 

1. Συστήνουμε ίδιο νομικό πρόσωπο με το όνομα «Κοι¬ 
νοτικό Γυμναστήριο Αρτεμώνα» στην Κοινότητα Αρτε¬ 
μώνα του Νομού Κυκλάδων. 

2. Σκοπός του Νομικού Προσώπου είναι: 

α) η δημιουργία και λειτουργία αθλητικών χώρων γυμνα¬ 
στηρίων χώρων αθλοπαιδιών, γυμναστικής και κάθε εί¬ 
δους αθλητικών εγκαταστάσεων για την κάλυψη των ανα¬ 
γκών άθλησης των δημοτών και ιδιαίτερα των νέων, 

β) η ανάπτυξη του μαζικού αθλητισμού, των σωματικών 
και πνευματικών ικανοτήτων καθώς και της σωματικής και 
πνευματικής υγείας όλων των δημοτών ανεξάρτητα ηλι¬ 
κίας. 

γ) η διάδοση μέσα από τον αθλητισμό του σωστού αθλη¬ 
τικού πνεύματος μακριά από φανατισμούς, βίαιες πράξεις, 
ανταγωνισμούς και κερδοσκοπικούς στόχους καθώς και η 
διάδοση των δημοκρατικών παραδόσεων και φιλειρηνικών 


αισθημάτων του λαού μας και η προώθηση μέσα από τους 
• αθλητικούς αγώνες της φιλίας μεταξύ των λαών. 

■··■·.. δ) η διάδοση της αθλητικής ιδέας ως ωφέλιμης κοινωνι¬ 
κής δραστηριότητας. 

3. Η Κοινότητά Αρτεμώνα παραχωρεί στο Νομικό Πρό¬ 
σωπο τη διαρκή χρήση του χώρου του Κοινοτικού γυμνα¬ 
στηρίου. 

4. Πόροι του Νομικού Προσώπου είναι: 

α) η ετήσια επιχορήγηση κοινότητας ύψους 500.000 
δρχ. . 

β) έσοδα από εισφορές, δωρεές, κληρονομιές, κληρο¬ 
δοσίες. 

. γ) πρόσοδος από την περιουσία του. 

δ) εισπράξεις από δραστηριότητες και εκδηλώσεις του. 

ε) κάθε παροχή του κράτους άλλου νομικού ή φυσικού 
προσώπου. 

5. Το Νομικό Πρόσωπο διοικείται από πενταμελές Διοι¬ 
κητικό Συμβούλιο αποτελούμενο: 

α) από τον εκάστοτε Πρόεδρο της Κοινότητας ως Πρόε¬ 
δρο. 

β) δύο κοινοτικούς συμβούλους που ορίζονται με από¬ 
φαση του Κοινοτικού Συμβουλίου. 

γ) δύο δημότες που προτείνονται από αθλητικούς συλ¬ 
λόγους ή άλλους μαζικούς φορείς τους οποίους ορίζει το 
Κοινοτικό Συμβούλιο. 

Το Διοικητικό Συμβούλιο εκλέγει ένα από τα μέλη του 
ως Αντιπρόεδρο. Η θητεία των μελών του Διοικητικού 
συμβουλίου ακολουθεί την κοινοτική περίοδο. 

6. Το Νομικό Πρόσωπο εκπροσωπείται στα δικαστήρια 
και τις άλλες αρχές από τον Πρόεδρο και εάν αυτός απου¬ 
σιάζει ή κωλύεται από τον Αντιπρόεδρο. 

7. Κάλυψη δαπάνης. Από τις διατάξεις αυτής της από¬ 
φασης προκαλείται δαπάνη σε βάρος του Προϋπολογι¬ 
σμού της Κοινότητας Αρτεμώνα ύψους 500.000 δρχ. για 
κάθε ένα από τα επόμενα οικονομικά έτη. 

Η ανωτέρω δαπάνη θα καλύπτεται κατ’ έτος από ισό¬ 
ποση πίστωση που θα εγγράφεται στον Προϋπολογισμό 
της Κοινότητας Αρτεμώνα κατά την κατάρτισή του. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ερμούπολη, 30 Μαρτίου 1993 

Η Νομάρχης 
ΚΑΤΕΡΙΝΑ ΓΙΑΒΑΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



